**Υπεύθυνος Προστασίας Δεδομένων του Υφυπουργείου Κοινωνικής Πρόνοιας**

Σύμφωνα με τον Κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών, ο οποίος έχει τεθεί σε εφαρμογή στις 25 Μαΐου του 2018, το Υφυπουργείο Κοινωνικής Πρόνοιας (ΥφΚΠ) έχει ορίσει Υπεύθυνο Προστασίας Δεδομένων (ΥΠΔ).

Ο Υπεύθυνος Προστασίας Δεδομένων:

* Ενημερώνει και συμβουλεύει το ΥφΚΠ καθώς και τα υποκείμενα των δεδομένων για τα δικαιώματα και υποχρεώσεις τους όπως αυτά απορρέουν από το νομοθετικό πλαίσιο για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών,
* Παρακολουθεί τη συμμόρφωση του ΥφΚΠ με το εν λόγω νομοθετικό πλαίσιο,
* Συνεργάζεται με την Εποπτική Αρχή (Επίτροπο Προστασίας Δεδομένων Προσωπικού Χαρακτήρα).

Μπορείτε να επικοινωνείτε με τον ΥΠΔ είτε γραπτώς είτε ηλεκτρονικά στις πιο κάτω διευθύνσεις:

**Διεύθυνση**

Υφυπουργείο Κοινωνικής Πρόνοιας

Υπεύθυνο Προστασίας Δεδομένων Υφυπουργείου Κοινωνικής Πρόνοιας

Προδρόμου 63, 2063 Λευκωσία, Κύπρος

**Ηλεκτρονική Διεύθυνση**

dpo@dmsw.gov.cy

**Τηλέφωνο Επικοινωνίας**

22406610